Pelo

Pelo ke setho sa mešifa seo se hwetšwago bathong le diphoofolong tše dingwe . Setho se se pompa madi ka methapong ya madi .  Pelo le methapo ya madi ge di kopane di bopa tshepedišo ya go elela ga madi . Ntle le pelo ga gona bophela.Pelo ke selo se bohlokwa seo ntle le sona ga gona bophelo  Madi ao a pompšago a rwala oksitšene le phepo go ya ditlhalenama, mola a rwala ditlakala tša metaboliki tše bjalo ka khaponetaeoksaete go ya maswafong . [ 3 ] Go batho, pelo e ka ba e lekana le seatla se se tswaletšwego gomme e magareng ga maswafo, ka phapošing ya bogareng ya sehuba, yeo e bitšwago mediastinum . 

Go batho, pelo e arotšwe ka diphapoši tše nne: di- atria tša ka godimo tša le letshadi le tša le letona le di- ventricle tša ka tlase tša le letshadi le tša le letona .   Ka tlwaelo, atrium ya le letona le ventricle di bolelwa mmogo e le pelo ya le letona gomme balekane ba tšona ba le letshadi e le pelo ya le letshadi . [ 7 ] Pelong yeo e phetšego gabotse, madi a elela ka tsela e tee ka pelong ka baka la di- valve tša pelo, tšeo di thibelago go elela ga morago .  Pelo e tswaletšwe ka gare ga mokotla wa tšhireletšo, e lego pericardium, yeo gape e nago le tekanyo e nyenyane ya seela . Leboto la pelo le bopilwe ka dillaga tše tharo: epicardium, myocardium le endocardium . Gape ge pelo ga se ya tshwanelwa go tsenwa ke malwetšwe ka gore otlo tsenwa ke malwetše ga matši a pelo ,seo se dira gore motho a lahlegelwe ke bophelo. Ge ole motho o swanetše o hlokomela tšeo odi jao.